Villa Thallassea stod til forventingene våre på alle mulige måter. Bilder klarer ikke å rettferdiggjøre det vakre stedet og flotte huset. Utsikten fra terrassene og hagen er fantastisk og huset ligger i et stille område med lite lokaltrafikk.
Vi var ni personer, to barn, to tenåringer og fem voksne. Alle hadde god plass i huset. Det var alltid mulig å trekke seg tilbake hvis noen hadde behov for det, og med tre bad ble det ingen kø i dusjen heller. Huset har alle mulige fasiliteter. Vi lagde vår egen mat flere dager og kunne nyte uteplassen med god sitteplass til alle oss. Supermarked med et helt ok utvalg finnes i byen Kalyves, 2km unna. Der er det også slakter, baker og flere små tavernaer. Vi badet også på stranden der, hvor det er flere strandbarer og små hoteller. Det kan være greit med leiebil, det hadde vi. Da er det enkelt å komme seg rundt på sightseeing, og å få handlet mat. Vi kan anbefale Villa Thallassea på det varmeste. Nikolaos møtte oss da vi kom og var tilgjengelig for spørsmål under hele oppholdet. Han er en super vert.